10. Anlægsbevilling til trafiksikkerhedsprojekter 2023 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om offentlige veje, Færdselsloven
SAGENS INDHOLD
Byrådet skal i denne sag tage stilling til udmøntningen af rådighedsbeløbet til 
trafiksikkerhedsprojekter. Der er i Budget 2023-26 afsat 2,0 mio. kr. til 
trafiksikkerhedsprojekter (A-231).
Teknik og Miljø har siden 2016 benyttet en prioriteringsmodel til at understøtte den politiske prioritering på 
området. På baggrund af prioriteringsmodellen er der udarbejdet ”Teknisk prioriteringskatalog for vej-, 
cykelsti- og trafiksikkerhedsprojekter 2023”, som er vedlagt.
Prioriteringskataloget rummer i alt 170 projekter. Projekterne i prioriteringskataloget er fremkommet på 
baggrund af politiske ønsker, politiets registrerede færdselsuheld, borgerhenvendelser og forvaltningens 
egne undersøgelser.
Projekterne i kataloget prioriteres ud fra følgende fem parametre: ”Trafiksikkerhed”, ”Fremkommelighed”, 
”Skolevejsforhold”, ”Forhold for cyklister og fodgængere” og ”Miljø og sundhed”. Anvendelsen af 
parametrene er beskrevet i vedlagte bilag.
VURDERING
Teknik og Miljø har vurderet de enkelte projekters effekt, og på den baggrund foreslås det, at der 
gennemføres syv trafiksikkerhedsprojekter. Det samlede forslag til prioritering fremgår af vedlagte oversigt 
med trafiksikkerhedsprojekter.
Projekternes effekt opgøres i forhold til den forbedring, som projektet vurderes at have på eksempelvis 
trafiksikkerheden, hvis det bliver realiseret. Parameteret ”Trafiksikkerhed” indebærer en vurdering af 
mulighederne for at forhindre uheld i forhold til de registrerede antal færdselsuheld. Det bemærkes, at det 
alene er politiregistrerede personskadeuheld og materielskadeuheld, der har betydning for projektets 
prioritet. Uheld, som ikke blive registreret, indgår ikke i vurderingen, og de påvirker derfor ikke prioriteringen 
af projekterne.
Politiregistrerede uheld er færdselsuheld, som politiet indberetter. Politiet indberetter kun uheld på veje eller 
områder, som benyttes til almindelig færdsel og hvor politiet bliver involveret. Desuden skal mindst en af 
de involverede trafikanter være kørende (dvs. falduheld med fodgængere er ikke færdselsuheld). De 
politiregistrerede uheld danner baggrund for den officielle uheldsstatistik i [adresse]. 
Favrskov Kommune indgår sammen med blandt andre Randers Kommune i Aalborg Universitets projekt 
”Bedre data om trafikulykker”. Projektet omhandler skadestuebehandlede borgere på [adresse] 
Randers. Aalborg Universitet står for indhentning af oplysninger om trafikuheldene, mens [adresse] 
Kommune efterfølgende vil få adgang til sted- og uheldsoplysningerne. Oplysningerne vil kunne indgå i 
[adresse]: EMN-2022-03458
Dok-ID: 3511147
Sagsbehandler: julu
Byråd
30. maj 2023  19:00
vurderingen af, om der kan laves tekniske tiltag, som fremadrettet minimerer risikoen for tilsvarende 
trafikuheld.
Favrskov Kommune vil være bundet til projektet i en 4-årig periode. Den anslåede økonomi for kommunens 
deltagelse i projektet er 50.000 kr. om året.
I Budget 2022 blev der lagt vægt på, at der ønskedes øget fokus på trafiksikkerheden omkring skolerne. I 
2022 har Teknik og Miljø i samarbejde med de skoler, der har taget imod tilbuddet om vurderingen, 
gennemgået veje og stier omkring skolerne. Dette har affødt 18 nye trafiksikkerhedsprojekter og tre 
cykelstiprojekter, der alle fremgår af det Teknisk Prioriteringskatalog 2023, hvor projekterne er mærket med 
(S).
Projekterne er fremkommet ud fra skolens oplevelser og ønsker, samt Teknik og Miljøs vurdering af de 
eksisterende forhold. Hovedparten af projekterne omhandler øget tryghed for skoleelever og områdernes 
øvrige brugere. 
Nedenfor beskrives de trafiksikkerhedsprojekter, som foreslås realiseret. Den geografiske placering af alle 
de forslåede projekter er vist i det vedlagte bilag ”Trafiksikkerhedsprojekter 2023”. Nedenfor refereres i 
overskrifterne til projektets angivelse i bilagets indholdsfortegnelse, som også er enslydende med 
projektangivelsen i økonomiafsnittet. 
[adresse] – Hadsten, [adresse] og Ulstrup (Projekt A, B, C og F)
For at forbedre trafiksikkerheden og skabe mere tryghed omkring skolerne anbefaler Teknik og Miljø, at 
der laves tiltag ved [adresse] i Hadsten, Præstemarkskolen i [adresse] og Ulstrup Skole i Ulstrup.
Ved [adresse] i Hadsten foreslår Teknik og Miljø, at der på [adresse] etableres et ekstra 
fodgængerfelt, da det kan være svært og utrygt at krydse vejen i myldretidsperioderne. Fodgængerfeltet vil 
blive placeret ved den eksisterende krydsningshelle ved [adresse], som vil blive ombygget i forbindelse 
med projektet. Tiltaget skal medvirke til, at det bliver lettere og mere trygt for brugerne at krydse [adresse], 
når de bl.a. kommer fra [adresse] og Smedegyden, fremfor at køre mod færdselsretningen hen til 
det eksisterende fodgængerfelt, der ligger ud for Østervangskolen. 
Ved [adresse] anbefaler Teknik og Miljø ydermere, at der laves en sammenhængende løsning i 
området ved [adresse], [adresse] og Toftevænget. Løsningen omfatter, at der laves tiltag i 
området ved Toftevænget, således cyklister ikke bliver tvunget uden for cykelbanen langs [adresse]. 
Samtidig skal der på [adresse] sikres et område, hvor skolepatruljen og krydsende fodgængere kan 
stå i sikkerhed. I dag står skolepatruljen i cykelbanen.
Teknik og Miljø kan konstatere, at fortovet mellem fodgængerfeltet og [adresse] anvendes af både 
fodgængere og cyklister. I dag slutter fortovet i en trappe ved [adresse]. Teknik og Miljø foreslår, at 
fortovet og trappen fjernes, for i stedet at etablere en sti, som alle kan bruge. Stien vil skulle afsluttes med 
stibomme, således at cyklister orienterer sig ved krydsning af både [adresse] og [adresse]. 
Samtidig indebærer løsningen, at fortovet i den nordlige side af [adresse] fjernes.
I krydset [adresse] i [adresse] foreslår Teknik og Miljø, at vigepligten vendes, 
således at trafikanter fra [adresse] får ubetinget vigepligt.
Teknik og miljø kan konstatere, at mange cyklister ikke orienterer sig, når [adresse] skal krydses. Da 
strækningen ved [adresse] og [adresse] er en del af den direkte forbindelse fra den østlige del af [adresse] 
til Præstemarkskolen, vurderer Teknik og Miljø, at vigepligten bør vendes. Det vil ske ved at fjerne det 
eksisterende fortov på tværs af [adresse] og i stedet lave nye fortove på tværs af [adresse]. De nye 
fortove på [adresse] vil samtidig medføre, at hastigheden bliver nedsat.
På [adresse] i Ulstrup foreslår Teknik og Miljø, at der etableres et nyt fodgængerfelt på strækningen 
mellem Ulstrupbro Kirke og bagindgangen til Ulstrup Skole. Tiltaget skal gøre det lettere for cyklister og 
fodgængere at krydse vejen mellem kirken og skolen. For at lave fodgængerfeltet skal fortovet i den sydlige 
side af Hagenstrupvej forlænges ca. 30 meter. Derudover vil de eksisterende chikaner blive fjernet. Dette 
skal gøres, for at sikre, at bilister opfatter fodgængerfeltet, og ikke begynder at se længere frem end det. 
Fodgængerfeltet vil blive etableret på en hævet flade for at bevare fartdæmpningen på strækningen.
Fartdæmpning – [adresse] og Svenstrup (Projekt D og G)
Teknik og Miljø foreslår, at der etableres nye fartdæmpende foranstaltning i form af vejbump på 
[adresse] i [adresse]. 
I 2022 valgte Teknik og Miljø at fjerne det vestligste helleanlæg på [adresse] efter gentagne påkørsler. 
I forbindelse med projektet vil det østligste helleanlæg også blive fjernet. Der er sket ét politiregistreret 
uheld på strækningen de seneste 10 år. 
Teknik og Miljø foreslår en ny hastighed i [adresse] for [adresse]. Det betyder, at området nord for 
[adresse] ændres til 40 km/t-zone, da vejene flere steder er smalle og snoede. For at kunne gøre dette skal 
placeringen af de eksisterende chikaner samt udformningen af vejbump på [adresse] ændres. Der er sket 
ét politiregistreret uheld på strækningen de seneste 10 år.
Da Favrskov Forsyning på nuværende tidspunkt er i færd med separatkloakering af Svenstrup, vil projektet 
med vejbump og chikaner blive koordineret med forsyningens projekt.
Tydeliggørelse af vejforløb – Hammel (Projekt E)
For bedre at markere vejens primære forløb og samtidig sænke hastigheden ind og ud fra sidevejen, 
anbefaler Teknik og Miljø, at der etableres et gennemgående fortov i kurven mellem [adresse] og Vinkelvej 
i Hammel. Der er sket ét politiregistreret uheld på strækningen de seneste 10 år. 
Tidsplan
Teknik og Miljø forventer, at der vil ske forundersøgelser af de valgte projekter i 3. kvartal 2023. 
Forundersøgelserne indebærer bl.a. granskning af, om projekterne skal have forskellige tilladelser fra f.eks. 
miljømyndighederne, eller om det er nødvendigt at få foretaget en præcis opmåling af en landmåler, før 
projektet kan blive projekteret. Sideløbende med forundersøgelserne vil projekteringen af projekterne blive 
igangsat. 
Projekteringen vil ske løbende fra 3. kvartal 2023 til og med 2. kvartal 2024.  Efterhånden som projekterne 
bliver projekteret og i relevant omfang myndighedsbehandlet, vil de løbende blive udført fra 3. kvartal 2023 
til og med 3. kvartal 2024.
Trafiksikkerhedskampagner
Teknik og Miljø anbefaler, at der i lighed med tidligere år afsættes et beløb på 150.000 kr. til 
trafiksikkerhedskampagner. Kampagnerne vil sikre en vedvarende indsats for følgende områder:

Synliggørelse af skoleveje

Færre krydsuheld

Hinding af spirituskørsel

Lavere fart

Mindre uopmærksomhed.
Realiseringen af trafiksikkerhedsprojekterne forventes at medføre en øget CO2-udledning, da alle 
projekterne vil medføre et ressourceforbrug til etableringen. Elias Christensen tiltag samt forbedring 
af skolevejsforholdene kan omvendt bidrage til lavere hastigheder på vejnettet og mindre kørsel med børn 
til/fra skole og dermed en mindre CO2-udledning.
ØKONOMI
Der søges om en anlægsbevilling på 2,0 mio. kr. til nedenstående trafiksikkerhedsprojekter. Bevillingen 
finansernes af det afsatte rådighedsbeløb i Budget 2023-26 til trafiksikkerhedsprojekter (A-231). 
Trafiksikkerhedsprojekterne er kortfattet beskrevet med anslået økonomi i rækkefølgen nedenfor:
Trafiksikkerhedsprojekter
Budget kr.
A
Fodgængerfelt [adresse] (Hadsten)
410.000
B
Vending af vigepligt Rensdyrvej/Ananasvej/[adresse] ([adresse])
225.000
C
Stiforbindelse & forbedret krydsning Over 
[adresse]Overgårdsvej (Hadsten)
425.000
D
Fartdæmpning [adresse] ([adresse])
110.000
E
Fortov i kurve [adresse] (Hammel)
225.000
F
Fodgængerfelt & forlængelse af fortov [adresse] (Ulstrup)
260.000
G
Ændring af fartdæmpning til 40 km/t-zone [adresse]Hedehusvej (Svenstrup)
90.000
Skadestueuheld ”Bedre data om trafikulykker”
50.000
[adresse]
150.000
Samlet udgift
1.935.000
Ovenstående forslag til disponering betyder, at der resterer et anlægsbeløb på 65.000 kr. i forhold til det 
afsatte beløb i budgettet. Det foreslås, at beløbet anvendes til eventuelle ekstraudgifter vedrørende 
trafiksikkerhedsprojekterne. 
Favrskov Kommunes årlige udgifter til drift og vedligehold af de forslåede trafiksikkerhedsprojekter udgør 
overslagsmæssigt 20.000 kr. Det forslås, at udgiften indarbejdes i forbindelse med den tekniske 
budgetlægning for Budget 2024-27.
INDSTILLING
Direktøren for Teknik og Miljø indstiller til Byrådet:
1.
At der gives en anlægsbevilling på 2,0 mio. kr. til igangsættelse af trafiksikkerhedsprojekter, 
trafiksikkerhedskampagner og forsøg på indhentelse af data for skadestueuheld, finansieret af det 
afsatte rådighedsbeløb i Budget 2023-26.
2.
At godkende en udvidelse af driftsbudgettet til vejvedligeholdelse på 20.000 kr. årligt fra 2024, der 
indarbejdes i den tekniske budgetlægning for 2024-27.
BESLUTNING
Teknik- og Miljøudvalget, 3. maj 2023:
Fraværende: Nicolai Ravn
Indstilles godkendt, med den ændring, at projekt E udgår, og erstattes af projekt nr. 80 i det tekniske 
prioriteringskatalog, krydsning af [adresse], samt at beløbet til trafiksikkerhedskampagner sættes ned til 
65.000 kr. i år.
Økonomiudvalget, 23. maj 2023:
Fraværende: Ingen
Indstillingen fra Teknik- og Miljøudvalget indstilles godkendt. 
 
Byråd, 30. maj 2023: 
Fraværende: Erling Thygesen
Godkendt.
Bilag
1.
Præsentation - Trafiksikkerhedsprojekter 2023 (3523472)
2.
Teknisk Prioriteringskatalog 2023 (3453529)
